Økologisk Havekursus
2026-03-10 19:00 (Europe/Copenhagen) | Mørkhøj Bibliotek, Ilbjerg Alle 38A, Søborg, 2860
Kursus om at dyrke økologisk afholdes 4 aftner i marts. Det er åben for alle der ønsker at vide hvordan man dyrker økologisk, og samtidigt får et godt udbytte ud af dyrkningen.
Alle kan deltage, men det kræver tilmelding, og man skal deltage alle 4 aftner hvis man vil have et godt resultat ud af det.
Kurset holdes på Mørkhøj Bibliotek, Ilbjerg Alle 38A, 2860 Søborg. Underviser er Økologisk havekonsulent Jens Juhl
Tilmelding sker til slotsherrens@gmail.com
Lidt om baggrunden for kurset
Mange tror, at man dyrker økologisk, når man stopper med at bruge kunstgødning og sprøjtemidler, men det er i virkeligheden bare en giftfri have, og det er selvfølgelig bedre end at bruge kunstgødning og kemiske bekæmpelsesmidler, men skal der dyrkes planter, skal de have gødning, ellers gror de ikke ret godt. På kurset arbejder vi med hvordan man i en økologisk have lykkes med at dyrke gode grøntsager, og selvfølgelig masser af blomster.
Kursusprogram
10. marts kl 19.00: Økologisk dyrkning og biologisk mangfoldighed i haven.

Mangfoldighed kommer ikke af sig selv, det er noget man skaber
Hvordan vi skaber mere liv i jorden, i buske og bede
Hvordan vi skaber plads og liv til fugle og dyr. Blomsternes evner til at tiltrække bestøvende insekter

17. marts kl. 19.00: Vi dyrker økologisk og lærer af naturen

Den gode jord, hvad er det, og hvordan opnår vi det
Gødningens formål samt fremstilling og brug af økologisk gødning

24. marts kl. 19.00: Anlæg af køkkenhave og prydhave

Dyrkning af køkkenhaven med grønsager og blomster der beskytter
Jordens surhedsgrad, hvad betyder det og hvordan reguleres den
Blandingskultur, om hvordan vi blander grønsager og blomster
Sædskifte om hvordan vi roterer grønsagerne i havens bede

31. marts kl. 19.00: Opstart om foråret, både i prydhaven og køkkenhaven.

Hvornår er jorden klar, såning, forspiring og plantning.
Lysforhold og vanding
Plantebeskyttelse på den økologiske måde
